**Osnovna škola Gradec**

**Gradec 93 a**

**10345 GRADEC**

OIB škole: 96080500506

Gradec, 20.03.2024.

**Obrazloženje prijedloga godišnjeg izvještaja o izvršenju financijskog plana prihoda i primitaka i rashoda i izdataka za razdoblje od 1. siječnja do 31. prosinca 2023. godine**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu (Narodne novine, broj 144/21) koji je na snazi od 1.siječnja 2022.godine.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda Osnovne škole Gradec sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

1. **OPĆI DIO PRORAČUNA**

SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju sa 31.12.2023. godine ostvareni ukupni prihodi i primici u iznosu od 1.213.378,48 eura, te realizirani ukupni rashodi i izdaci u iznosu od 1.156.270,05 eura te je rezultat izvještajnog razdoblja višak prihoda u iznosu do 36.258,62 eura. Preneseni rezultat poslovanja (preneseni manjak) iz 2022. godine u 2023. godinu iznosi 5.629,61 eura. Ukupan višak prihoda i primitaka raspoloživ u sljedećem razdoblju iznosi 30.629,01 eura.

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u Računu prihoda i rashoda.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna škole su zbirni (obuhvaćaju sve prihode i rashode škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna (skupina 6) ostvareni su u izvještajnom razdoblju u iznosu od 1.213.378,48 eura odnosno 134,27 % u odnosu na financijski plan za 2023. godinu, te 126,37 u odnosu na izvršenje 2022 godine.

**Rashodi i izdaci**

Ukupni rashodi proračuna (skupina 3 i skupina 4) ostvareni su u izvještajnom razdoblju u iznosu od 1.156.270,05 € odnosno 127,94 % u odnosu na financijski plan za 2023. godinu, te 124,30 % u odnosu na izvršenje 2022. godine.

1. **POSEBNI DIO PRORAČUNA**

Posebni dio proračuna sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

SHEMA ŠKOLSKOG VOĆA I POVRĆA, TE MLIJEKA I MLIJEĆNIH PROIZVODA – PROJEKT T 1000011 – U izvještajnom razdoblju od Zagrebačke Županije primili smo sredstva za nabavu namirnica, odnosno voća i povrća i mliječnih proizvoda za učenike.

DECENTRALIZIRANE FUNKCIJE OSNOVNOG ŠKOLSTVA - PROGRAM P15

RASHODI POSLOVANJA – AKTIVNOST A100001 – Sredstva su u izvještajnom razdoblju utrošena na materijalne rashode koji uključuju opće troškove škole, trošak energenata, prijevoz zaposlenika, liječničke preglede zaposlenika i financijske rashode koji uključuju sredstva za materijal, dijelove i usluge tekuće i investicijskog održavanja.

TEKUĆE INVESTICIJSKO ODRŽAVANJE – MINIMALNI STANDARD - AKTIVNOST A100002 – U izvještajnom razdoblju sredstva su utrošena nabavu materijala, dijelova i usluga tekućeg i investicijskog održavanja te financiranje intelektualnih usluga povezanih sa tekućim investicijskim održavanjem.

ENERGENTI – AKTIVNOST A100003 **–** U izvještajnom razdoblju dobivena su dodatna financijska sredstva Zagrebačke županije za podmirenje povećanih troškova za energente.

POJAČANI STANDARD U ŠKOLSTVU – PROGRAM 1001

PRSTEN POTPORE V. – TEKUĆI PROJEKT T100054 - Sredstva su utrošena za plaće, ostale rashode za zaposlene, službena putovanja i prijevozne troškove na posao i s posla za pomoćnicu u nastavi učenika s teškoćama u razvoju.

PRSTEN POTPORE VI. – TEKUĆI PROJEKT T100055 - Sredstva su utrošena za plaće, ostale rashode za zaposlene i prijevozne troškove na posao i s posla za pomoćnicu u nastavi učenika s teškoćama u razvoju.

E-TEHNIČAR – TEKUĆI PROJEKT T1000041 - Sredstva su utrošena za sufinanciranje rada imenovanog djelatnika škole za održavanje opreme u sklopu programa kojeg je pokrenuo Carnet u kojem je škola opremljena informatičkom opremom.

STRUČNO USAVRŠAVANJE DJELATNIKA U ŠKOLSTVU – TEKUĆI PROJEKT T100040 – U izvještajnom razdoblju odobrena su županijska sredstva za sufinanciranje troškova stručnog usavršavanja iz područja računovodstva i financija. Ovaj projekt nije predviđen u financijskom planu.

PROGRAMI OSNOVNIH ŠKOLA IZVAN ŽUPANIJSKOG PRORAČUNA – PROGRAM 1001

RASHODI POSLOVANJA – AKTIVNOST A100001 – Sredstva su utrošena za materijalne i financijske rashode poslovanja i ostale rashode za zaposlene. Navedeni rashodi se financiraju iz različitih izvora.

Izvor financiranja vlastiti prihodi-OŠ – Ostvareni prihodi u izvještajnom razdoblju utrošeni su za materijalne rashode koji se nisu mogli financirati sredstvima minimalnog standarda.

Predsjednik Školskog odbora: Ravnatelj:

Tomislav Petek Vlado Starešec, prof.